Document ID: /roh_data/filtered/fineweb-2-filterrobots_roh.jsonl.gz/14057

Quai è succedì en la vischinanza dal stadion da ballape da Besiktas. Là era explodida insaqantas uras avant ina bumba dad auto, sco l'emettur CNN Türk rapporta. Tar l'attatga dubla sin la polizia suenter in gieu da ballape en il center Besiktas èn 30 policists e 7 civilists morts, ina persuna na saja anc betg indentifitgada. Vitiers haja dà passa 150 blessads
10 persunas suspectadas èn vegnidas arrestadas. Fin ussa n'ha nagin surpiglià la responsabladad.
Suenter las grevas attatgas ad Istanbul ha la Tirchia proclamà ina malencurada statala dad in di. Il primminister Binali Yildirim ha ordinà che las bandieras vegnian messas oz sin mesa-asta.
RR novitads 06:00 / 12:00